Musk wil Tesla fabriek verskuif | Die Vryburger
Die Suid-Afrikaans gebore miljardêr, Elon Musk, het gedreig om sy Tesla Motorfabriek in Kalifornië te verskuif indien die deelstaat nie verslapping van maatreëls begin toepas nie.
Hy het die waarskuwing gerig teen die owerheid se onwilligheid om sy Tesla fabriek toe te laat om te heropen weens die Covid-19 pandemie.
Die Demokrate beheer die deelstaat op politieke gebied, en het selfs in gekruide taal gesê Musk kan sy fabriek verskuif as dit hom pas, maar die maatreëls sal nie nou verslap word nie.
Die Tesla Motorfabriek en die hoofkwartier is in Kalifornië gesetel, en verskaf werk aan duisende mense van die deelstaat.
Elon Musk het ook stukke by die hof ingedien en beweer daarin dat die Departement Gesondheid die federale maatreëls van Amerika oortree het deur die vervaardiger te verbied om met produksie van sy elektries aangedrewe Tesla motors te hervat. Opvolg van The Devil Wears Prada op pad
JY LEES NOU Opvolg van The Devil Wears Prada op pad
Lauren Weisberger, skrywer van The Devil Wears Prada, se tweede boek, Revenge Wears Prada: The Devil Returns, word in April 2013 bekend gestel. Met nóg 'n fliek kort op die boek se hakke ... Só berig www.bbc.co.uk
Dis 8 jaar later en Andy Sachs (die assistent gespeel deur Anne Hathaway) is nou die redakteur van 'n bruidstydskrif, The Plunge, en haar paaie kruis weer met dié van haar ou baas, die redakteur van die modetydskrif Runway, Miranda Priestly (Meryl Streep).
Andy se vyand in die eerste fliek, Emily, werk saam met haar by The Plunge en is nou haar beste vriendin.
HarperCollins gaan die boek uitgee en HarperFiction se hoofuitgewer, Lynne Drew, sê: "Ek is opgewonde om met hierdie boek wéér die wêreld van glanstydskrifte, Miranda Priestly en ons gunsteling-heldin te betree. Dit gaan een van 2013 se grootste boeke in die somerseisoen wees."
Die eerste boek was vir langer as 'n jaar op die New York Times se topverkoperlys, en die fliek het in 2006 meer as R2 miljard gemaak. Meryl Streep het ook 'n Oscar-benoeming vir haar rol as Miranda gekry, een wat glo fiktief geskoei is op Anna Wintour, Vogue se redakteur. (Die skrywer was, terloops, 'n assistent by die einste tydskrif.)